·asignuotųjų pajamų, kurias tikimasi surinkti per atitinkamus finansinius metus, įverčiai,

Pagal šias nuostatas asignuotosios pajamos gali būti naudojamos bet kokiems EŽŪGF išlaidų finansavimo poreikiams padengti. Per finansinius metus nepanaudota tokių pajamų dalis automatiškai perkeliama į kitus finansinius metus .

Abiejų rūšių asignavimų sumos skiriasi dėl to, kad diferencijuotieji asignavimai naudojami tam tikroms priemonėms, kurias tiesiogiai įgyvendina Komisija. Jie daugiausia susiję su žemės ūkio produktų pardavimo skatinimo priemonėmis ir politikos strategija bei jos koordinavimo priemonėmis.

Remiantis išlaidų įvertinimu, iš biudžeto vykdymo rezultatų matyti –108 mln. EUR skirtumas, tačiau jis yra laikinas ir susidarė dėl to, kad dar neprisiimti su daugiašalėms programoms skirtais biudžeto asignavimais susiję įsipareigojimai (iš pradžių buvo numatyta, kad jie bus prisiimti sausio mėn.).

Pagal šį biudžeto straipsnį deklaruota išlaidų suma kol kas yra –57 mln. EUR mažesnė už numatytąją išlaidų įvertinime.

Manoma, kad šis skirtumas yra laikinas, ir tikimasi, kad biudžete numatyta suma iki metų pabaigos bus panaudota.

3.2.Tiesioginės išmokos

Tiesioginėms išmokoms skirtiems asignavimams panaudota suma atitinka panaudojimo įvertinimą ir jį viršija beveik 358 mln. EUR.

3.2.1.Atsietosios tiesioginės išmokos

Deklaruotos išlaidos 277 mln. EUR viršija numatytąsias įvertinime (+0,8 procentinio punkto).

Remiantis panaudojimo įvertinimu, išlaidos pagal bazinės išmokos sistemą ir pagal vienkartinės išmokos už plotus sistemą buvo šiek tiek didesnės, nei numatyta, o išlaidos, susijusios su išmokomis už klimatui ir aplinkai naudingą žemės ūkio praktiką, buvo šiek tiek mažesnės, nei numatyta.

3.2.2.Kitos tiesioginės išmokos

Deklaruotos išlaidos 81 mln. EUR viršija numatytąsias įvertinime (+1,4 procentinio punkto): remiantis panaudojimo įvertinimu, išlaidos pagal savanoriškos susietosios paramos sistemą ir pagal smulkiųjų ūkininkų sistemą buvo šiek tiek didesnės, nei apskaičiuota.

4.EŽŪGF asignuotų pajamų panaudojimas

Iš priede pateikiamos lentelės matyti, kad 2020 m. sausio mėn. pabaigoje buvo surinkta 64,5 mln. EUR asignuotųjų pajamų. Konkrečiai:

·pajamos dėl pataisų, grindžiamų apskaitos ir atitikties patvirtinimo sprendimais, sudarė 1,4 mln. EUR; iki finansinių metų pabaigos numatoma gauti daugiau didelių sumų;

·pajamos, gautos susigrąžinus sumas dėl pažeidimų, siekė 62,5 mln. EUR; iki finansinių metų pabaigos taip pat numatoma gauti papildomų sumų;

·tam tikros likutinės pajamos, gautos taikant pieno mokestį, siekė 0,6 mln. EUR.

Galiausiai iš 2019 į 2020 m. perkelta 348 mln. EUR asignuotųjų pajamų suma, kuri yra beveik 4 mln. EUR mažesnė, nei numatyta tvirtinant 2020 m. biudžetą.

Todėl 2020 m. sausio 31 d. EŽŪGF išlaidoms padengti skirta asignuotųjų pajamų suma siekė 412,7 mln. EUR, o per finansinius metus planuojama surinkti papildomas asignuotųjų pajamų sumas.

5.Išvados

Remiantis preliminariu 2020 m. EŽŪGF biudžeto asignavimų panaudojimu iki 2020 m. sausio 31 d., mėnesinės kompensacijos valstybėms narėms yra 183,9 mln. EUR didesnės už apskaičiuotąjį panaudojimo įvertinimą.

Jau turima 412,7 mln. EUR asignuotųjų pajamų suma, be to, numatoma, kad per finansinius metus bus surinkta papildomų sumų.